APL. “Arsenal” o‘z maydonida avtogol evaziga “Everton”ga yutqazdi

Futbol bo‘yicha Angliya Premyer Ligasining 33-turida “Arsenal” 23-aprel, juma kuni “Everton” bilan bahs yuritdi.

Londonda kechgan bahs taqdirini Bernd Leno tomonidan 76-daqiqada urilgan avtogol hal qildi. Ushbu vaziyatda “Arsenal” darvozaboni o‘ng qanotdan oshirilgan uzatmani o‘z darvozasiga joylab qo‘ydi.

Shu tariqa Mikel Arteta boshqaruvidagi jamoa ketma-ket 5 ta o‘yindan beri o‘z maydonida g‘alaba qozona olmayapti — 3 mag‘lubiyat, 2 durang.
Ushbu g‘alabadan keyin “Everton” 52 ochko bilan 8-o‘rinda bormoqda. “Arsenal” (46) esa 9-pog‘onani band etgan.
APL
33-tur bahsi
23-aprel, juma
Gol: 0:1 – 76, avtogol Leno.
“Arsenal”: Leno, Mari, Chembers (Villian, 83), Holding, Jaka, Saka, Parti, Sebalyos, Smit-Rou, Pepe (Edegor, 74), Nketia (Martinelli, 74).
“Everton” Pikford, Godfri, Din, Koulmen, Holgeyt, Andre Gomesh (Delf, 66), Xames (Devis, 86), Allan, Sigurdsson, Risharlison (Mina, 89), Kelvert-Lyuin.
Ogohlantirishlar: Parti (38), Allan (55), Holgeyt (62), Delf (68).